Садыков Рысбек Эсенкулович
Садыков Рысбек Эсенкулович (1929, азыркы Чүй облусу, Аламүдүн району, Орто-Алыш кыштагы - 28. 5. 1986, Фрунзе) - илимпоз, айыл чарба илимдердин доктору (1972), Кыргыз ССР ИАнын, акад. (1984; корр. мүчөсү, 1977). К. И. Скрябин атынан КАЧИни бүтүргөн (1949). 1949- 50-жылы Талас облусу мамлекет атканада улук зоотехник.
1954-63-жылдары Кыргызстан мал чарба жана вет. ИИИде илимий кызматкер, лабор. башчысы, бөлүм башчысы, 1965-73-жылдары директору. 1963-65-жылдары Кыргызстан КП БКнын жана Кыргыз ССР Министрлер Советинин Парт.-мамлекет контроль бөлүмүнүн башчысы, 1973-75-жылдары Кыргыз ССР Мамл. пландоо комитетинин төрагасынын орун басары, 1975-78-жылдары Кыргызстан КП БКнын айыл чарба бөлүмүнүн, 1984-86-жылдары илим жана окуу жайлар бөлүмүнүн башчысы. 1978-84-жылдары Кыргыз ССР ИАнын Президиумунун башкы окумуштуу секретары, 1986-жылы Кыргызстан мал чарба илимий-өндүрүш бирикмесинин генералдык директору болуп иштеген. Негизги эмгектери бийик тоолуу Кыргызстандын шартында малды колдон уруктандырууга жана өстүрүүгө, тубар малдын тукумдуулугун арттыруу жолдоруна жана малдын кысыр калышына каршы күрөшүү чараларына арналган.

Эмгектери
 Воспроизводство овец в горной Киргизии. Ф., 1973; 
 Искусственное осеменение овец и коров в Киргизии. Ф., 1976; 
 Малды өз төлүнүн эсебинен көбөйтүү чаралары. Ф., 1977.

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9
Инсандар